CELEX: 62006CA0239
Language: da
Date: 2009-12-15 00:00:00
Title: Sag C-239/06: Domstolens dom (Store Afdeling) af 15. december 2009 — Europa-Kommissionen mod Den Italienske Republik (Traktatbrud — toldfritagelse for indførsel af forsvarsmateriel)

27.2.2010   
            
            
               DA
            
            
               Den Europæiske Unions Tidende
            
            
               C 51/6
            
         Domstolens dom (Store Afdeling) af 15. december 2009 — Europa-Kommissionen mod Den Italienske Republik
   (Sag C-239/06) (1)
   
   (Traktatbrud - toldfritagelse for indførsel af forsvarsmateriel)
   2010/C 51/08
   Processprog: italiensk
   
      Parter
   
   
      Sagsøger: Europa-Kommissionen (ved G. Wilms, C. Cattabriga og L. Visaggio, som befuldmægtigede)
   
      Sagsøgt: Den Italienske Republik (ved I. Braguglia, som befuldmægtiget, og avvocato dello Stato G. De Bellis)
   
      Intervenienter til støtte for sagsøgte: Den Hellenske Republik (ved E.-M. Mamouna, A. Samoni-Rantou og K. Boskovits, som befuldmægtigede), og Republikken Finland (ved A. Guimaraes-Purokoski, som befuldmægtiget)
   
      Sagens genstand
   
   Traktatbrud — tilsidesættelse af artikel 2, 9, 10 og 11 i Rådets forordning (EØF, Euratom) nr. 1552/89 af 29. maj 1989 om gennemførelse af beslutning 88/376/EØF, Euratom om ordningen for Fællesskabernes egne indtægter (EFT L 155, s. 1) samt om de bestemmelser vedrørende Rådets forordning (EF, Euratom) nr. 1150/2000 af 22. maj 2000 om gennemførelse af beslutning 94/728/EF, Euratom om ordning for Fællesskabernes egne indtægter (EFT L 130, s. 1) — toldfri import af militærudstyr — afvisning af at beregne de beløb, der skulle have været opkrævet og stillet til rådighed for Fællesskaberne som egne indtægter
   
      Konklusion
   
   
               1)
            
            
               Den Italienske Republik har tilsidesat de forpligtelser, der påhvilede den i henhold til artikel 2 og 9-11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, som ændret ved Rådets forordning (Euratom, EF) nr. 1355/96 af 8. juli 1996, og de samme artikler i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, idet den har toldfritaget indførsel af militært materiel i perioden fra den 1. januar 1998 til den 31. december 2002, og idet den har afvist at beregne, fastslå og stille de som følge af denne fritagelse unddragne egne indtægter til rådighed for Kommissionen for De Europæiske Fællesskaber samt de skyldige morarenter som følge af, at de egne indtægter ikke har været stillet til rådighed for Kommissionen for De Europæiske Fællesskaber inden for fristerne.
            
         
               2)
            
            
               Den Italienske Republik betaler sagens omkostninger.
            
         
               3)
            
            
               Den Hellenske Republik og Republikken Finland bærer deres egne omkostninger.
            
         
      (1)  EUT C 178 af 29.7.2006.